Glazbeno društvo Cvjetići glazbe raspisuje

**- N A T J E Č A J –**

za nove skladbe za dječji tamburaški festival

**CVJETIĆI GLAZBE 2025.**

Članak 1.

Cvjetići glazbe su dječji tamburaški festival podijeljen u dvije večeri od kojih je druga večer, večer autorskih pjesama na kojoj nastupaju djeca do 18 godina starosti.

Članak 2.

Cvjetići glazbe 2025. održat će se 7. i 8. lipnja 2025. godine na Trgu bećarca u Pleternici uz pratnju tamburaškog sastava te pjevanje kandidata uživo.

Članak 3.

Natječaj se raspisuje za tekstove, tekstove s glazbom (notni zapis) za autorsku večer ili demo snimikom. Na natječaju će biti odabrano maksimalno 15 pjesama.

Skladbe za festival biraju se putem ovog natječaja te putem poziva dugogodišnjim suradnicima festivala. Kriterij za odabir skladbi isključivo je umjetnička vrijednost, s naglaskom na kvalitetu glazbe i stihova te cjelokupnog djela.

Članak 4.

Autori skladbi prijavljuju se isključivo putem e-maila na cvjeticipleternica@gmail.com zaključno s 1. studenoga 2024. godine.

Članak 5.

Objava rezultata natječaja uslijedit će do 15. studenoga 2024. godine.

Članak 6.

Autor je dužan dostaviti prijavu na Natječaj koja obavezno mora sadržavati:

a) naziv skladbe

b) ime i prezime autora

c) adresu autora

c) tekst skladbe

d) notni zapis skladbe (za jednog pjevača/pjevačicu)

e) broj žiro računa

f) po mogućnosti demo snimku pjesme

Članak 7.

Autori slanjem svojih radova prenose na organizatora pravo javne izvedbe i ujedno se obvezuju na potpisivanje odgovarajućeg nakladničkog ugovora zbog reguliranja prava i obveza pri objavljivanju festivalskih skladbi na nosačima zvuka i slike, kao i objave na digitalnim servisima. Sva ostala prava pripadaju autorima prema Zakonu o autorskom i srodnim pravima. Autori jamče originalnost prijavljenih djela.

Članak 8.

Uredništvo festivala čine članovi organizacijskog odbora festivala Cvjetići glazbe.

Članak 9.

Sudionici Festivala pristaju na sudjelovanje u medijskim i sponzorskim kampanjama Festivala.

Članak 10.

Autori čije pjesme budu odabrane honorirat će se:

Tekst – 65 EUR

Glazba – 65 EUR

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Za sve dodatne informacije, upite možete uputiti na mail adresu:

cvjeticipleternica@gmail.com

U Pleternici 9. listopada 2024. godine